ՆԱԽԱԳԻԾ



**600.0269.05.08.15**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  
ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ

ՈՐՈՇՈՒՄ

5 օգոստոսի 2015 թվականի №269Ա

քաղ. Երևան

«ՍԵՔՅՈՒՐԻԹԻ ԴՐԻՄ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՍՊԱՌՄԱՆ ՀԱՄԱԿԱՐԳԵՐՆ ԷԼԵԿՏՐԱԿԱՆ ՑԱՆՑԻՆ ՄԻԱՑՆԵԼՈՒ ՄԱՍԻՆ

Հաշվի առնելով՝

ա) «Սեքյուրիթի Դրիմ» սահմանափակ պատասխանատվությամբ ընկերության (այսուհետ՝ Ընկերություն) 2015 թվականի հունիսի 26-ի №26/06/2015/-58 գրությունը, համաձայն որի՝ Հայաստանի Հանրապետության կառավարությանն առընթեր Հայաստանի Հանրապետության ոստիկանության «Ճանապարհային ոստիկանություն» ծառայության և Ընկերության միջև 2011 թվականի հունիսի 13-ին կնքված ՀՀ ԿԱ Ո ՃՈ-ԱՊԾՁԲ-11/02 պայմանագրով Ընկերությունը պարտավորվել է ճանապարհային երթևեկության կանոնների խախտման դեպքերն արձանագրելու նպատակով Երևան քաղաքում և Հայաստանի Հանրապետության միջպետական ճանապարհներին տեղադրել տեսախցիկներ և արագաչափեր: Միևնույն ժամանակ ընկերությունը խնդրել է ընդունել անհատական որոշում՝ իր սպառման համակարգերն էլեկտրական ցանցին միացումն իր միջոցներով՝ առանց միացման վճարի գանձման իրականացնելու վերաբերյալ,

բ ) «Հայաստանի էլեկտրական ցանցեր» փակ բաժնետիրական ընկերության 2015 թվականի հուլիսի 18-ի №04-ՌԽ-04/2704 գրությունը, համաձայն որի՝ վերջինս չի առարկում Ընկերության սպառման համակարգերն էլեկտրական ցանցին միացնելուն՝ Հայաստանի Հանրապետության հանրային ծառայությունները կարգավորող հանձնաժողովի 2006 թվականի դեկտեմբերի 27-ի №358Ն որոշմամբ հաստատված էլեկտրական էներգիայի մատակարարման և օգտագործման կանոնների (այսուհետ՝ Կանոններ) 14.4-րդ կետով սահմանված կարգով՝ տեխնիկական պայմաններ տրամադրելու միջոցով՝ առանց միացման վճարի գանձման,

և հիմք ընդունելով Կանոնների 13.8-րդ կետը` Հայաստանի Հանրապետության հանրային ծառայությունները կարգավորող հանձնաժողովը **որոշում է.**

1. Սահմանել, որ Ընկերության սպառման համակարգերն էլեկտրական ցանցին միացվում են Կանոնների 14.4-րդ կետով սահմանված կարգով տեխնիկական պայմաններ տրամադրելու միջոցով՝ առանց միացման վճարի գանձման:
2. Սույն որոշումն ուժի մեջ է մտնում ստորագրման պահից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ

ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ

ՀԱՆՁՆԱԺՈՂՈՎԻ ՆԱԽԱԳԱՀ՝ Ռ.ՆԱԶԱՐՅԱՆ

ք. Երևան

5 օգոստոսի 2015թ.

ժամը 1600